CELEX: 32007R0757
Language: mt
Date: 2007-06-29 00:00:00
Title: Regolament tal-Kummissjoni (KE) Nru 757/2007 tad- 29 ta’ Ġunju 2007 dwar l-awtorizzazzjoni permanenti ta’ ċerti addittivi fl-għalf tal-bhejjem Test b’relevanza għaż-ŻEE

30.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 172/43
            
         REGOLAMENT TAL-KUMMISSJONI (KE) Nru 757/2007
   tad-29 ta’ Ġunju 2007
   dwar l-awtorizzazzjoni permanenti ta’ ċerti addittivi fl-għalf tal-bhejjem
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda addittivi f'għalf għall-bhejjem (1), u partikolarment l-Artikoli 3 u 9d(1) tagħha,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf ta’ l-annimali (2), u b'mod partikolari l-Artikolu 25 tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali.
            
         
               (2)
            
            
               L-Artikolu 25 tar-Regolament (KE) Nru 1831/2003 jistabbilixxi l-miżuri ta’ tranżizzjoni għall-applikazzjonijiet għall-awtorizzazzjoni ta’ addittivi ta’ l-għalf mibgħuta skond id-Direttiva 70/524/KEE qabel id-data ta’ l-applikazzjoni tar-Regolament (KE) Nru 1831/2003.
            
         
               (3)
            
            
               L-applikazzjonijiet għall-awtorizzazzjoni ta’ l-addittivi elenkati fl-Annessi ta’ dan ir-Regolament tressqu qabel id-data ta’ l-applikazzjoni tar-Regolament (KE) Nru 1831/2003.
            
         
               (4)
            
            
               Kummenti tal-bidu dwar dawk l-applikazzjonijiet, kif previst fl-Artikolu 4(4) tad-Direttiva 70/524/KEE, tressqu lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Dawk l-applikazzjonijiet għalhekk għandhom jibqgħu jitqiesu skond l-Artikolu 4 tad-Direttiva 70/524/KEE.
            
         
               (5)
            
            
               Id-data ġiet sottomessa bħala appoġġ għal applikazzjoni għal awtorizzazzjoni mingħajr limitu ta’ żmien għall-preparazzjoni tal-preservattivi sodium benzoate, propionic acid u sodium propionate għal baqar għat-tismin. Fit-18 ta’ Ottubru 2006 l-Awtorità Ewropea għas-Sigurtà ta’ l-Ikel ressqet l-opinjoni tagħha dwar is-sigurtà u l-effikaċja ta’ dik il-preparazzjoni. Il-valutazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għall-awtorizzazzjoni bħal din huma sodisfatti. Għalhekk, l-użu ta’ dik il-preparazzjoni, kif speċifikat fl-Anness I ta’ dan ir-Regolament, għandu jiġi awtorizzat mingħajr limitu ta’ żmien.
            
         
               (6)
            
            
               L-użu tal-preparazzjoni tal-benzoic acid kien awtorizzat provviżorjament, għall-ewwel darba, għall-ħnieżer għat-tismin mir-Regolament tal-Kummissjoni (KE) Nru 877/2003 (3). Data ġdida tressqet b'appoġġ għall-applikazzjoni għall-awtorizzazzjoni mingħajr limitu ta’ żmien ta’ dik il-preparazzjoni għall-ħnieżer għat-tismin. Il-valutazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għall-awtorizzazzjoni bħal din huma sodisfatti. Għalhekk, l-użu ta’ dik il-preparazzjoni, kif speċifikat fl-Anness II ta’ dan ir-Regolament, għandu jiġi awtorizzat mingħajr limitu ta’ żmien.
            
         
               (7)
            
            
               Il-valutazzjoni ta’ dawn l-applikazzjonijiet turi li ċerti proċeduri għandhom jiġu rekwiżiti sabiex il-ħaddiema jkunu protetti mill-espożizzjoni għall-addittivi elenkati fl-Annessi. Protezzjoni bħal din għandha tkun assigurata permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex iħeġġu t-titjib tas-sigurtà u s-saħħa tal-ħaddiema fuq il-post tax-xogħol (4).
            
         
               (8)
            
            
               Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni li tagħmel parti mill-grupp “Preservattivi”, kif speċifikat fl-Anness I, hija awtorizzata mingħajr limitu ta’ żmien bħala addittiv fin-nutriment ta’ l-annimali skond il-kundizzjonijiet stipulati f’dak l-Anness.
   Artikolu 2
   Il-preparazzjoni li tagħmel parti mill-grupp “Regolaturi ta’ l-aċidità”, kif speċifikat fl-Anness II, hija awtorizzata mingħajr limitu ta’ żmien bħala addittiv fin-nutriment ta’ l-annimali skond il-kundizzjonijiet stipulati f’dak l-Anness.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 29 ta’ Ġunju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 270, 14.12.1970, p. 1. Id-Direttiva kif emendata l-aħħar bir-Regolament tal-Kummissjoni (KE) Nru 1800/2004 (ĠU L 317, 16.10.2004, p. 37).
   
      (2)  ĠU L 268, 18.10.2003, p. 29. Ir-Regolament kif emendat l-aħħar bir-Regolament (KE) Nru 378/2005 (ĠU L 59, 5.3.2005, p. 8).
   
      (3)  ĠU L 126, 22.5.2003, p. 24.
   
      (4)  ĠU L 183, 29.6.1989, p. 1. Id-Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS I
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta' l-annimal
               
               
                  Età Massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem tal-perjodu ta’ awtorizzazzjoni
               
            
                  mg/kg ta' ċereali
               
            
                  Preservattivi
               
            
                  E700
               
               
                  Sodium benzoate 140 g/kg
                  Propionic acid 370 g/kg
                  Sodium propionate 110 g/kg
               
               
                  
                               
                           
                           
                              Il-kompożizzjoni ta' l-addittiv:
                              Sodium benzoate: 140 g/kg
                              Propionic acid: 370 g/kg
                              Sodium propionate: 110 g/kg
                              Ilma: 380 g/kg
                           
                        
                               
                           
                           
                              Ingredjenti attivi:
                              Sodju benzoate C7H5O2Na
                              Propionic acid C3H6O2
                              
                              Sodium propionate C3H5O2Na
                           
                        
               
                  Baqar għat-tismin
               
               
                  —
               
               
                  3 000 
               
               
                  22 000 
               
               
                  Għall-preservazzjoni ta' ċereali b'kontenut ta' umidità ta' aktar minn 15 %
               
               
                  Mingħajr limitu ta’ żmien
               
            
   
      ANNESS II
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta' l-annimal
               
               
                  Età Massima
               
               
                  Kontenut minimu
               
               
                  Kontenut Massimu
               
               
                  Dispożizzjonijiet oħrajn
               
               
                  Tmiem tal-perjodu ta’ awtorizzazzjoni
               
            
                  mg/kg ta’ għalf sħiħ
               
            
                  Regolaturi ta' l-Aċidità
               
            
                  E210
               
               
                  Benzoic acid
               
               
                  C7H6O2
                  
               
               
                  Ħnieżer għat-tismin
               
               
                  —
               
               
                  5 000 
               
               
                  10 000 
               
               
                  Id-direzzjonijiet għall-użu għandhom, jindikaw dan li ġej:
                  
                               
                           
                           
                              “Għalf kumplimentari li fih il-benzoic acid ma jistax propjament jiġi mitmugħ lil ħnieżer”
                           
                        
                               
                           
                           
                              “Għas-sigurtà ta’ min jużah: għandhom jittieħdu miżuri biex tiġi minimizzata l-produzzjoni ta’ trab minn dan l-addittiv li jista’ jidħol fil-pulmun. Folji ta’ l-informazzjoni dwar is-sigurtà tal-materjal (MSDS) huma disponibbli.”
                           
                        
               
                  Mingħajr limitu ta’ żmien